**2017.02.12-19 Ney Ferenc Óvoda Eger**



**Tájékoztatás**

**A Ney Ferenc Óvoda az ERASMUS+ pályázati program keretében 20 fős pedagógus csoportot fogad 6 ország képviseletében. Partnereink a pályázatban megjelölt témában módszertani továbbképzésen vesznek részt Egerben. A továbbképzésen olyan módszertani lehetőségeket mutatunk be, mely a nemzetközi elvárásokkal összhangban vannak, innovatív elképzeléseket valósítanak meg, ugyanakkor meglévő pedagógiai értékeinket is tükrözik.**

**Pályázat címe:**

**„ European Development of Early Childhood Education is the Key to Success in Life”**

**„A kora gyermekkori oktatás és nevelés európai szintű fejlesztésével alapozzuk meg azokat**

**az ismereteket, készségeket és jártasságokat, amelyek birtokában a kisgyermekek sikeres**

**felnőtté válhatnak az életben”**

**A pályázat célját két év alatt valósítjuk meg, immár az 5. fogadó országként, ahol spanyol, portugál, lengyel, török, olasz, román és magyar kollégák dolgoznak együtt. Magyarországnak feladata bemutatni a gyermekek kommunikációs készségeinek fejlesztését különböző művészeti ágakon keresztül. A hét folyamán számos előadást hallgatnak múzeumpedagógiáról, mesepszichológiáról, bábjátékról. Igyekszünk olyan megoldásokat megismertetni, ahol interaktív módon bekapcsolódhatnak a módszertani bemutatókba. Fontosnak tartjuk, hogy olyan ismereteket adjunk át, melyek alkalmazhatók más országokban is az alapkészségek fejlesztésére. Hisszük, hogy az óvodában a művészetek eszközével lehetőség van a gyermekek sokoldalú személyiségfejlesztésére, új ismeretek, viselkedésformák elsajátítására, kialakítására. Fejleszteni fogja a koncentráció, az emlékezet, a figyelem, a logikus gondolkodás és a kreativitás készségét. Rendkívül fontos lesz a nemzeti kultúrák megismerése és megismertetése. A projektben alapvető fontosságú szerepet kapnak az interkulturális, a számítástechnikai, és a nyelvi kompetenciák.**

**A mi feladatunk lesz annak a módszertani ötletgyűjteménynek az összeállítása, mely minden résztvevő ország pedagógusának óravázlatát tartalmazza. Így a kollégáknak lehetősége lesz a jó gyakorlatokat átvenni és kipróbálni saját intézményükben. A változó és sokszínű Európában a gyermekek életének későbbi alakulása, fejlődése a kora gyermekkori nevelés minőségétől függ. A kora gyermekkori nevelés és gondozás minőségének fejlesztése csak akkor lesz sikeres, ha a pedagógusok olyan értékes gyakorlati tapasztalatokat tudnak megszerezni, amelyek erősítik pedagógiai munkájuk arculatát; olyan innovatív tanmeneteket, új munkaformákat, módszereket sajátítanak el, dolgoznak ki és használnak munkájukban, amelyek megfelelnek az óvodai és az alapfokú oktatás követelményeinek. Nyílt, a változásokra kész, kreatív pedagógusok, a kiváló minőségű óvodai nevelés ad garanciát arra, hogy a gyerekek sikeresek lesznek jövő életükben. A projekt feladatok teljesítése erősíteni fogja a tanári munka hatékonyságát, emeli a kora gyermekkori nevelés színvonalát, így jó indítást ad minden gyermek számára az iskolai tanulmányok megkezdéséhez.**

**A szakmai munka mellett szabadidős programokat szervezünk, melyben városunk nevezetességeit mutatjuk be, egri vár, gyógyfürdőnk, pince látogatás, borkóstolás. A résztvevők köszöntésére a városvezetés részéről is sor kerül a Polgármesteri Hivatal Dísztermében. A találkozó utolsó napján Budapesttel ismertetjük meg vendégeinket, ahol a Parlamentbe is ellátogatunk.**

**Eger, 2017.02.09.**

**Pós Judit óvodavezető Rüll Csabáné**

**Projekt menedzser Projekt koordinátor**